ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Αγαπητέ αναγνώστη,
πρέπει να στείλω συγχαρητήρια στον δούκα και τη δούκισσα του Χέιστινγκς.
Συγχαρητήρια κι αντοχή
καθώς ξεκινούν την πιο απολαυστική περίοδο στη ζωή ενός νεαρού ζευγαριού.
Και, ασφαλώς, αναφέρομαι στον μήνα του μέλιτος.
Υπάρχει πιο ρομαντική ιδέα;
-Υποχωρούν μαζί απ' την κοινωνία… -Καλημέρα.
…αφήνοντας πίσω επιτέλους τα άγρυπνα βλέμματα.
Καλώς ήρθατε στο Κλάιβντον, Εξοχότατε.
Πάει καιρός απ' όταν μας τιμήσατε με την παρουσία σας,
μα πιστεύω ότι θα τα βρείτε όλα καλά.
Δεν αμφιβάλλω, κα Κόλσον. Ελπίζω να είστε καλά.
Να σας συστήσω τη δούκισσα του Χέιστινγκς;
Ανυπομονώ να σας γνωρίσω, κυρία Κόλσον.
Ευχαριστώ, Εξοχοτάτη.
Έχω σχεδιάσει τα πάντα για την άνεσή σας.
Πρώτα ένα ελαφρύ γεύμα στη βεράντα.
Μετά μια ξενάγηση για να σας δείξω τις βελτιώσεις.
Μια χαρά ακούγονται, μα θα πρέπει να περιμένουν.
Έχω κάνει σχέδια για τη νέα μου σύζυγο.
Να σου δείξω την κάμαρα.
Τη δική σου ή τη δική μου;
Πιστεύεις ότι θα έχουμε χωριστές;
Δεν νομίζω.
Σταμάτα! Θα μας δουν! Τι θα σκεφτούν;
Έχει σημασία;
Ενώ στη συγγραφέα και την υπόλοιπη καλή κοινωνία
σίγουρα θα λείψει το πιο αξιοσημείωτο ζευγάρι
απ' το Λονδίνο,
ίσως βρούμε παρηγοριά
στην υπόσχεση ότι το ζευγάρι δουκών θα επιστρέψει
καρποφορώντας… μια έκπληξη.
Αναρωτιέμαι τι να κάνει τώρα η Δάφνη.
Σίγουρα θα 'χει πολλές υποχρεώσεις ως δούκισσα,
πράγματα που πρέπει να μάθεις κι εσύ πριν το ντεμπούτο.
Να κάνω νάζια και να μη μορφάζω
όταν με πατάνε στο βαλς;
Ελοΐζ!
Δεν είμαι καλή σ' αυτά. Θα γελοιοποιηθώ.
Αν εστίαζες στα μαθήματα συμπεριφοράς όσο στο ημερολόγιο,
ίσως να ένιωθες καλύτερα.
Παρεμπιπτόντως, εν αναμονή του ντεμπούτου σου,
πρέπει να μακρύνουμε τις φούστες.
Δεν έχω χρόνο για τον οίκο ραπτικής. Έχω δουλειά.
Η βασίλισσα μου ζήτησε να βρω τη Γουίσλνταουν.
Θες να θυμώσω τη Μεγαλειότητά της;
Την προσοχή σας, παρακαλώ.
Θέλω να κάνω μια σημαντική ανακοίνωση.
Έχω ευχάριστα νέα.
Ζήτησα σε γάμο τη δίδα Μαρίνα Τόμσον, και δέχτηκε.
Συγχαρητήρια!
Μπράβο, κύριε!
Το ήξερες αυτό;
Ο κόσμος κοιτάει, καλέ μου.
Δώσε συγχαρητήρια στο ζεύγος.
Ούτε που την ξέρεις. Τι σκεφτόσουν;
Ότι έτσι θα αντιδρούσες
κι ότι αδιαφορώ.
Το θεωρείς αστείο; Η μητέρα έμεινε άφωνη.
Μια χαρά μού φαίνεται η μητέρα. Μας συνεχάρη.
Οπότε… την εξέθεσες την κοπέλα;
Όχι βέβαια.
-Είμαι κύριος. -Και γιατί…
Γιατί παντρεύεται κανείς;
Από αγάπη.
Κοίτα… ξέρω ότι είσαι άπειρος ακόμα.
Έπρεπε να σε πάω στα πορνεία μετά το Ίτον.
Αν θες να βρέξεις το φιτίλι…
Τι άξεστος που είσαι.
Έτσι γίνεται αν δεν κάνεις έκλυτο βίο.
Κάνεις πρόταση στην πρώτη τυχούσα!
Αρκετά!
Προσβάλλεις εμένα και τη μνηστή μου.
Δεν φταίω εγώ ούτε η Μαρίνα
που δεν αντιλαμβάνεσαι το δέσιμο.
Είσαι παιδί ακόμα, Κόλιν.
Η Δάφνη είναι πιο μικρή.
Άλλο αυτό.
-Δεν νομίζω. -Επειδή είσαι ανώριμος!
Αν έφερα τη μαμά σε δύσκολη θέση,
λυπάμαι γι' αυτό.
Θα της μιλήσω.
Η αλήθεια είναι ότι δεν χρειάζομαι την άδειά σου για να παντρευτώ,
αλλά θα προτιμούσα να έχω την ευχή σου.
Δυστυχώς, θα σε απογοητεύσω.
Το έχεις κάνει…
από πολλές απόψεις.
Νομίζω ότι πλέον ξέρω
γιατί όλες οι μαμάδες του καλού κόσμου
κρατάνε στο σκοτάδι τις κόρες τους σχετικά με συγκεκριμένες…
διασκεδάσεις.
Αλήθεια;
Αν μας έλεγαν πώς ήταν στ' αλήθεια,
δεν θα κάναμε τίποτε άλλο.
Πρέπει να φύγω.
Για να γίνω σωστή δούκισσα, πρέπει να μάθω τα κατατόπια.
Είσαι ήδη δούκισσα όλου αυτού.
Κι ανυπομονώ να εξερευνήσω κι άλλο αυτό το κομμάτι…
αργότερα.
Σάιμον!
Είπες ότι σε τρομάζει το δουκάτο.
Γιατί δεν μένεις να διαφεντεύεις από εδώ; Ίσως το βρεις πιο διεγερτικό.
Δεν αμφιβάλλω.
Μα η κα Κόλσον θα με μισήσει αν δεν την αφήσω να με ξεναγήσει.
Ας σε μισήσει.
Όχι βέβαια.
Η μαμά είπε ότι μια κυρία δεν είναι τίποτα χωρίς την οικονόμο.
Αν δεν κάνω καλή εντύπωση,
δεν θα πηγαίνει τίποτα καλά στο σπίτι.
Τότε, καλή επιτυχία.
-Εξοχότατε. -Εξοχοτάτη.
Σας ετοίμασα το γραφείο για να εργαστείτε.
Τζέφρις, είμαι στον μήνα του μέλιτος!
Ο επιστάτης άφησε τα αρχεία ανάκατα.
Δεν βγάζω άκρη με τα λογιστικά,
κι έχετε πολλά γράμματα από γαιομισθωτές
που ζητούν ακρόαση.
Πολύ καλά!
Αφού πρέπει.
Το κάστρο χτίστηκε το 1706 για τον ναύαρχο Τόμας,
δώρο της βασίλισσας Άννας…
Για τον στρατιωτικό του θρίαμβο κόντρα στους Γάλλους, θαρρώ.
Η μικρή μου αδερφή, η Υακίνθη, μελετάει Ιστορία.
Πολύ ωραία, Εξοχοτάτη.
Ιδού, το καθιστικό,
όπου η πρώην δούκισσα δεχόταν επισκέπτες για τσάι.
Η μαμά μού πρότεινε να καλέσω πρώτα τον εφημέριο.
-Νομίζω ότι έχει δίκιο. -Ασφαλώς, Εξοχοτάτη.
Ανυπομονώ να διοργανώσουμε τον πρώτο μας χορό.
Μα ίσως να ήταν συνετό να περιμένουμε το τέλος της λονδρέζικης σεζόν.
Πράγματι, Εξοχοτάτη.
Θα φροντίσω να ανακαινίσω πρώτα αυτό το δωμάτιο.
Θα κάνετε ανακαίνιση;
Βεβαίως, Εξοχοτάτη.
Θα γίνει πανήγυρη στο χωριό.
Έκανα μια χορηγία εξ ονόματός σας.
Πολύ ευγενικό, κυρία Κόλσον.
Να δώσουμε άδεια στους υπηρέτες να πάνε.
Έχουμε πολλή δουλειά
τώρα που ο δούκας κι εσείς είστε εδώ.
Ένας λόγος παραπάνω για μια ανάπαυλα το λοιπόν.
Αυτή είναι…
Η πρώην δούκισσα, ναι.
Ήταν πανέμορφη.
Και ευγενική.
Τυπικότατη.
Μια τέλεια δούκισσα.
Κι εδώ είναι το παιδικό δωμάτιο.
Εξοχοτάτη;
Είναι υπέροχο.
Συνεχίζουμε;
Θα έχουμε πολλά ακόμα να δούμε.
Ασφαλώς. Να σας δείξω τους κήπους σας.
Συγγνώμη, να…
Περιμένουμε ευγενείς;
Συγγνώμη, Εξοχότατε. Ο τέως δούκας προτιμούσε επίσημο τραπέζι.
-Αλλά αν προτιμάτε… -Όχι. Δεν πειράζει.
Η ξενάγηση της κας Κόλσον ήταν εξαιρετική.
Οι κήποι είναι πανέμορφοι.
Έμεινα έκθαμβη απ' την ομορφιά τους.
Συμβαίνει κάτι;
Είσαι πολύ μακριά.
Μάλιστα…
Αυτό διορθώνεται εύκολα.
Δεν πειράζει, αλήθεια.
Ορίστε. Πολύ καλύτερα, έτσι;
Έλεγα να ανακαινίσουμε κάποια δωμάτια,
μα θέλω τη γνώμη σου πρώτα.
Μην αλλάξω κάτι που δεν θέλεις.
Άλλαξέ τα όλα. Για την ακρίβεια, σε παρακαλώ να το κάνεις.
Μην αστειεύεσαι.
Θα έχεις καλές αναμνήσεις…
ή συναισθηματικούς δεσμούς.
Τόσα χρόνια έμεινες εδώ, άλλωστε.
Κάνε ό,τι θες.
Βάλε τούλινη ταπετσαρία στο καθιστικό. Θα τη λατρέψω.
Δεν χρειάζεται να ντύνεσαι τόσο επίσημα εδώ.
Αυτό εδώ…
το εγκρίνεις;
Αναμφίβολα.
Εξοχότατε, μήπως πρέπει…
να πάμε επάνω;
Έχω καλύτερη ιδέα.
Πού πάμε;
Έξω.
Σ' αρέσει αυτό;
Πες μου τι θέλεις.
Θέλω…
εσένα.
Τι είναι;
Πονάς;
Όταν…
Όχι.
Νιώθω όπως κι εσύ.
Πραγματικά υπέροχα.
Στάσου!
Έλα εδώ.
-Τι θα πει το προσωπικό; -Έχει σημασία;
Συγγνώμη, Εξοχοτάτη.
Οι δραστηριότητές μας είναι αρκετά ζωηρές.
Ομολογώ, δεν πίστευα ότι ήταν δυνατόν.
Πίστευα ότι η σωματική ανικανότητά του να κάνει παιδιά θα τον απέτρεπε να…
Δημιουργεί τόσο έντονα μπλεξίματα;
Ναι.
Χαίρομαι πολύ που έκανα λάθος.
-…το ξέρει. -Την πήρε;
-Πήρες την κορδέλα; -Δεν ξέρω τι λες.
Αφού τον είδα.
Τι έχεις στην τσέπη;
Είδες; Δεν είναι δίκαιο.
-Δώσ' την πίσω. -Γκρέγκορι!
-Καλημέρα. -Γκρεγκ…
Καλημέρα, αδερφέ.
-Η Γουίσλνταουν γράφει για τον αρραβώνα! -Υακίνθη!
Τι; Αλήθεια είναι!
-Καλώς. Όλοι έξω. -Ναι.
Ζήτησα συγγνώμη.
Καλά που το έμαθα πριν τη λαίδη Γουίσλνταουν.
Μητέρα, κόρταρα όλη τη σεζόν τη δίδα Τόμσον.
Ήσουν απασχολημένη με τη Δάφνη και δεν το είδες.
Ήξερα ότι τη φλέρταρες, μα φλερτάρεις με πολλές.
Ποτέ δεν το έκανες σοβαρά.
-Μέχρι τώρα. -Όλα συμβαίνουν πολύ γρήγορα.
Δεν νομίζω να σε έχω ξαναδεί τόσο αγέλαστο και σοβαρό.
Μόνο η Μαρίνα με παίρνει στα σοβαρά.
Δεν ήμουν έτοιμη να φύγει κι άλλος σας απ' τη φωλιά.
Μη φοβάσαι, μητέρα.
Έχεις ακόμα πολλή δουλειά…
ειδικά με την Ελοΐζ.
Καλή σου τύχη.
Λες ο Κόλιν να μας συστήσει στους φίλους του;
-Κάποιοι είναι γεροδεμένοι. -Ασφαλώς.
Σίγουρα θα αλλάξει η τύχη όλων μας.
Ιδίως του Κόλιν.
-Είσαι πολύ όμορφη, Πενέλοπι. -Μη με κοροϊδεύεις.
Με λυπεί που εκλαμβάνεις ως κοροϊδία κάθε φιλοφρόνηση.
Μη με λυπάσαι.
Δεν σε λυπάμαι, Πενέλοπι. Σε σέβομαι.
Υπήρξες αληθινή φίλη απ' όταν ήρθα,
κι εγώ βασίζομαι στη φιλία μας.
Στη σιωπή μου, εννοείς.
Με υποτιμάς πολύ, δεν το αντέχω.
Δεν θα ξέφευγα απ' αυτό το μπέρδεμα χωρίς την καλοσύνη σου.
Μη μου πεις ότι μετανιώνεις.
Δεν θα προκαλούσα σκάνδαλο σ' εσένα ή την οικογένειά μας,
αν αυτό ρωτάς, μα δεν εγκρίνω τις πράξεις σου.
Σε θέλω φίλη μου, Πεν.
Δεν μπορείς να χαρείς λίγο για μένα;
Μαρίνα, πάμε στον οίκο ραπτικής για τα προικιά σου.
Είναι πολύ τυχερή.
Νέα γκαρνταρόμπα και όμορφος σύζυγος.
Το μωρό τους θα 'ναι πραγματικά πανέμορφο.
Δεν είναι ο πατέρας, βρε κουφιοκέφαλη!
Θεούλη μου! Το ξέχασα τελείως.
Μη γελάτε. Αρκετά τον γελοιοποιεί εκείνη.
Δεν έχεις πλάκα πια.
Είχα ποτέ;
Βλέπεις; Θα είσαι πανέμορφη με ψηλά τα μαλλιά του χρόνου.
Όχι, θα είμαι ίδια με όλες,
μα πιο άχαρη και κατσούφα.
Λαίδη Μπρίτζερτον, δεσποινίς Ελοΐζ.
Νομίζω πως ήρθατε για να κατεβάσουμε τα στριφώματα.
Ακριβώς.
Λαίδη Μπρίτζερτον! Εδώ είστε.
Λαίδη Φέδερινγκτον, δις Τόμσον.
Χαίρομαι που σας βλέπω, λαίδη.
Να με λες Βάιολετ πια.
Πόσο ευχάριστο είναι
που οι οικογένειές μας θα ενωθούν για πάντα;
Ναι, είναι το κάτι άλλο.
Να μας έρθετε αύριο βράδυ.
Εσείς, ο αγαπητός Κόλιν κι ο υποκόμης.
-Έχουμε πολλά να γιορτάσουμε. -Θα ρωτήσω τον υποκόμη.
Τέλεια. Τώρα θα πρέπει να κλέψω για λίγο την κυρία Ντελακρουά.
Ζητώ συγγνώμη, λαίδη Φέδερινγκτον,
μα εκκρεμεί το θέμα του λογαριασμού.
Είπα στην υπηρέτριά σας ότι η πίστωση…
Επιτρέψτε μου.
Ο λογαριασμός μας θα ξεχρεωθεί
μόλις φτιάξετε στη μέλλουσα Μπρίτζερτον
το νυφικό και τα υπόλοιπα προικιά.
Δυστυχώς, αυτό δεν γίνεται.
Ίσως βρείτε μοδίστρα που να σας αρέσει πιο πολύ
στην άλλη πλευρά της πόλης. Ναι;
Κυρία Ντελακρουά, τώρα το θυμήθηκα. Έχετε τόσο ξεχωριστή προφορά,
μα δεν έχω ρωτήσει από ποιο μέρος της Γαλλίας είστε.
Η μητέρα μου ήταν Γαλλίδα.
Δεν με ξεγελά το θεατράκι σου.
Δεν θα 'θελα να μάθει ο καλός κόσμος ότι τον ξεγέλασες.
Πιστεύω ότι η κυρία Ντελακρουά θα είναι πιο δεκτική
στις απαιτήσεις μας, λαίδη Φέδερινγκτον. Καλώς;
Καλώς.
Τι κερδίζει ο νικητής;
Μα τα σφαχτάρια, φυσικά.
Καθώς ο δούκας μού έκανε την τιμή
να εγκαινιάσω την πανήγυρη μ' αυτόν τον διαγωνισμό,
μετά από πολλή σκέψη,
αποφάσισα…
ότι και τα τρία ήρθαν ισόπαλα.
Κρίνω και τα τρία χοιρινά νικητές, δεν θα σφαχτεί κανένα.
Είναι πανέμορφα.
Δες τα.
Πολύ νόστιμες! Να πάρουμε για το κάστρο.
Η χορηγία σας περιορίζεται στις πίτες;
Οι σοδειές ήταν μικρές και, με τον τριπλασιασμό των ενοικίων,
πασχίζουμε για ένα κομμάτι ψωμί.
Τριπλασιάστηκαν; Δεν με ενημέρωσε ο επιστάτης.
Έχει να φανεί απ' τον θάνατο του πατέρα σας,
ο Θεός να τον αναπαύει.
Πάντα φρόντιζε τους ενοικιαστές, όχι σαν κάποιους άλλους.
Τότε, καλά που γυρίσαμε στο Κλάιβντον.
Είμαι σίγουρη ότι θα βρούμε λύση στις δυσκολίες,
και σας ευχαριστώ που μας ενημερώσατε.
Εξοχοτάτη.
Σώπα, μικρό μου. Μην κλαις.
Όλα καλά.
Τι πνευμόνια είναι αυτά! Θα σε ακούσουν στο Λονδίνο.
Αν όχι στη Γαλλία.
Θεούλη μου. Ζητώ συγγνώμη, Εξοχοτάτη.
Η μικρή Έιντα μόλις ανακάλυψε τη φωνή
και τη χρησιμοποιεί όσο πιο συχνά και δυνατά μπορεί.
Σήκω, σε παρακαλώ.
Μη σκύβεις στην κατάστασή σου.
Χάρηκα πολύ για τη γνωριμία.
Έιντα.
Εξοχοτάτη.
Τι θα κάνουμε με τα ενοίκια των αγροτών; Κάτι θα υπάρχει.
Έπρεπε να είχα γυρίσει νωρίτερα. Η απουσία μου προκάλεσε προβλήματα.
-Δάφνη… -Ελπίζω να…
Παρακαλώ.
Ήθελα να πω
ότι ελπίζω να μην πληγώθηκες που με είδες με τα παιδάκια.
Να μην πληγώθηκα;
Δάφνη, εσένα σκεφτόμουν μόνο.
Όλως περιέργως,
όταν είμαι με παιδιά, ξεχνάω τις έγνοιες μου.
Είναι η καλύτερη παρέα.
Είσαι καλή με τα παιδιά.
Λόγω των αδερφιών μου.
Σκανταλιάρικα όλα τους.
Η μεγάλη μου οικογένεια κάπου θα ωφελήσει μελλοντικά.
Κάποια στιγμή όλοι θα παντρευτούν και θα κάνουν παιδιά,
και δεν θα ξέρουμε τι να κάνουμε με τόσα βρέφη που θα ουρλιάζουν.
Θα γίνεις υπέροχη θεία.
Με ενθουσιάζει που σε ικανοποιεί ο γάμος μας ως έχει.
Μόνο οι δύο μας.
Όσα θέλω τα έχω εδώ.
Πώς στάθηκα τόσο τυχερός;
Αυτό δεν το ξέρω.
Γύρνα, σε παρακαλώ.
Προφίλ.
Κάνε την κίνηση της φούστας.
Ωραία.
Τα πήγες μια χαρά ως τώρα, δις Τόμσον.
Απόψε θα θίξω την επίσπευση του γάμου.
Σας…
ζητώ συγγνώμη,
μα βρίσκω ανεπαρκές το σχέδιό σας.
Άλλο να εξαπατάς τον Κόλιν,
κι άλλο να είσαι κοντά με τη μητέρα του.
Η λαίδη Μπρίτζερτον είναι έξυπνη. Οκτώ παιδιά έκανε.
Ξέρει πότε τη χειραγωγούν.
Τι χόμπι είχες στην εξοχή;
Προτιμούσα την ιππασία, λαίδη.
Είπαμε να με λες Βάιολετ, το ξέχασες;
Η δις Τόμσον είναι εξαιρετική νεαρή, δεν συμφωνείτε;
Έχεις ταξιδέψεις εκτός Αγγλίας, δις Τόμσον;
Ο Κόλιν φιλοδοξεί να ταξιδέψει σ' όλο τον κόσμο.
Ποτέ.
Αλλά τώρα φιλοδοξώ κι εγώ το ίδιο.
Υποψιάζομαι μήνα του μέλιτος στο εξωτερικό.
-Τι λες, λόρδε Μπρίτζερτον; -Δεν μ' αρέσουν οι εικασίες.
Ναι, θαρρώ ότι μήνας του μέλιτος στο εξωτερικό θα ήταν ό,τι πρέπει.
Κύριε Μπρίτζερτον, θα εκμεταλλευτείτε τον καλό καιρό που μας κάνει
αν παντρευτείτε το συντομότερο δυνατόν.
Ο Κόλιν είναι πολύ νέος.
Πιο συνετός θα ήταν ένας μακρύς αρραβώνας,
ασχέτως εξαίσιου καιρού.
Μητέρα, σου έχω πει ότι η δις Τόμσον κεντά εξαιρετικά;
Επισκιάζει τις αδερφές μου.
Σας διαβεβαιώ, δεν ισχύει.
Δεν έχεις δει κεντήματα της Δάφνης.
Ειλικρινά, είναι σαν πεδίο μάχης.
Θεούλη μου, τι να συμβαίνει;
Κι ο Τζόνι με αποφεύγει στο παζάρι
Μπλε κορδέλες έταξε πως θα μου πάρει
Τα μαλλάκια μου να κάνω αλογοουρά
Κι όμως…
Κόλιν;
Να σου πω λίγο;
Πεν, ασφαλώς.
Πρόκειται…
για λεπτό θέμα.
Μακάρι να μην είχα λόγο να το θίξω, αλλά σου αξίζει να μάθεις.
Έχω κάτι στο πρόσωπο;
Το είχα όλο το βράδυ, έτσι;
Συγγνώμη. Συνέχισε.
Ήθελα να σου μιλήσω απ' τον αρραβώνα, μα δεν βρεθήκαμε μόνοι.
Για τη Μαρίνα πρόκειται;
Η καρδιά της ανήκει σε άλλον.
Ορίστε;
Τον λένε σερ Τζορτζ Κρέιν. Πρωτότοκος, στρατιώτης.
Ήταν γειτονόπουλα παιδιά.
Λυπάμαι, Κόλιν, μα έχω δει τα ερωτικά γράμματά τους.
Ήθελα να το μάθεις προτού να 'ναι αργά.
Είσαι πολύ καλή, το ξέρεις;
Λες να με ένοιαζε αν είχε αισθήματα για άλλον προτού γνωριστούμε;
Θα ήμουν παράλογος,
δεδομένου ότι έχω φλερτάρει με το μισό Λονδίνο.
Όχι, παρεξήγησες. Εδώ δεν πρόκειται για φλερτ.
Η Μαρίνα τον αγαπά ακόμα.
Κι όμως παντρεύεται εμένα. Μην ανησυχείς, Πεν.
Ξέρουμε κι οι δύο τι θέλουμε.
Καταλαβαινόμαστε.
Μεταφέραμε το πάρτι στον διάδρομο;
Είναι περίεργο,
αλλά όσο απομακρύνομαι απ' το πιάνο,
τόσο το καλύτερο.
Πεν, σε γυρεύει η μητέρα σου.
Συμβαίνει κάτι;
Ο αδερφός μου;
Ήταν φρικτός, απολογούμαι.
Δεν αντέχω, Κόλιν.
Ο πατέρας μου δεν με θέλει.
Οι Φέδερινγκτον θέλουν να με ξεφορτωθούν.
Ως ανόητη πίστεψα
ότι οι δικοί σου θα με αποδέχονταν.
Μα είναι μάταιο.
-Κι η μαμά σου από ευγένεια το κάνει. -Δεν είναι αλήθεια… Μαρίνα.
Εγώ είμαι η οικογένειά σου.
Οι δυο μας θα κάνουμε δική μας οικογένεια.
Μόνο αυτό θέλω. Μόνο αυτό θέλω στον κόσμο.
Μακάρι να παντρευόμασταν πάραυτα.
Έτσι, θα μέναμε για πάντα μόνοι.
Δεν θα έφευγα απ' την αγκαλιά σου.
Κι αν υπήρχε τρόπος;
-Κόλιν, τι… -Στη Σκοτία.
Στο Γκρέτνα Γκριν.
Ξέρω, είναι τρελό,
μα μπορούμε να παντρευτούμε σε λίγες μέρες.
Αρκεί να φτάσουμε στα σύνορα.
Ο Άντονι θα αγριέψει με το που θα γυρίσουμε,
μα θα είναι ήδη αργά.
Θα έχουμε παντρευτεί. Θα είμαστε μαζί.
Απεχθάνεσαι την ιδέα.
Τη λατρεύω.
Σ' αγαπώ.
Δώσ' μου μια μέρα.
Θα τα κανονίσω όλα.
Να σε.
Καλημέρα, καλή μου.
Τα βιβλία του επιστάτη;
Δεν είχα ύπνο.
Ούτε μετά τη χθεσινοβραδινή καταπόνηση;
Θα ήθελες να προγευματίσουμε μαζί;
Λυπάμαι, αγάπη μου. Ο χωρικός είχε δίκιο.
Τα κτήματα έχουν παραμεληθεί.
Τα σιτηρά έχουν πέσει.
Ας χρησιμοποιούσαν τα χωράφια για βοσκή ή ας άλλαζαν σοδειά.
-Δεν είναι δουλειά του επιστάτη; -Για μένα δουλεύουν.
Είναι δική μου ευθύνη.
Με συγχωρείς. Όλο το πρωί κοιτάζω αριθμούς.
Ασφαλώς.
Έχω κι εγώ να ασχοληθώ με αρκετά σήμερα.
Λέω να επισκεφτώ τους ενοικιαστές σου.
Μπορεί να τους πάω μερικά καλάθια δώρων και…
Σας λείπει το σπίτι σας;
Πιστεύεις ότι φτάνουν για όλα τα καλάθια;
Έτσι νομίζω.
Εξοχοτάτη!
Μα τι κάνετε…
Θα βάλω κάποιον να τα μαζέψει.
Μια υπηρέτρια ή τον κηπουρό.
Δεν ήταν κανείς διαθέσιμος;
Δεν χρειάζεται να μπει κανείς στον κόπο. Τα καταφέρνουμε.
Σκοπεύετε να μαζέψετε και μέλι απ' τα μελίσσια μόνη;
Αυτό ίσως να μην το καταφέρω.
Αν μου πείτε τι θέλετε,
θα φροντίσω εγώ να γίνουν όλα.
Θα φροντίσω να γίνουν όλα σωστά.
Θα το έχω κατά νου.
Σας ευχαριστώ.
Για όνομα του Θεού, με απεχθάνεται.
Όλους τους απεχθάνεται. Μη σας απασχολεί.
Γεια σας.
Θέλετε ένα καλάθι;
Έχει…
Καλάθι απ' το Κλάιβντον;
Καλάθι απ' το Κλάιβντον; Έχει…
Συμβαίνει κάτι;
Η μαμά έλεγε ότι είθισται η νέα δούκισσα να πηγαίνει δώρα.
Αυτό είναι το σωστό, θαρρώ.
Μήπως έπρεπε να βάλω άλλο φόρεμα;
Μήπως δείχνει ότι τους κοιτώ αφ' υψηλού;
Εξοχοτάτη;
Θέλεις ένα καλάθι απ' το Κλάιβντον; Έχει ψωμί και μέλι για τα παιδιά.
Είστε πολύ ευγενική.
Θα το έπαιρνα ευχαρίστως, αν μπορούσα να το κουβαλήσω.
Τότε, θα σε συνοδεύσουμε.
Όχι, δεν…
Επιμένω.
Θα μπορούσα να ζητήσω τη γνώμη σου για κάτι;
Ασφαλώς.
Όμως, δεν ξέρω αν μπορώ να συμβουλέψω μια δούκισσα.
Νιώθω ότι, με κάποιον τρόπο, προσέβαλα το χωριό.
Ξέρω ότι μόλις ανέλαβα,
αλλά δεν μπορώ να φανταστώ τι έκανα κιόλας.
-Τι; -Ήταν οι χοίροι.
Είπατε ότι νίκησαν και οι τρεις.
Στην πανήγυρη;
Το θεώρησα καλύτερο για όλους.
Παραδοσιακά, ο νικητής παρέχει χοιρινό για έναν χρόνο στο Κλάιβντον.
Είναι πράγματι πολλοί χοίροι.
Εφόσον δεν επιλέξατε νικητή,
δεν πήρε κανείς το συμβόλαιο,
ούτε το εισόδημα που το συνοδεύει.
Με απλά λόγια…
τους περιφρονήσατε.
Θα διορθώσω πάραυτα το σφάλμα μου.
Δεν το γνώριζα.
Πώς να το γνωρίζατε, Εξοχοτάτη;
Τι είναι όλα αυτά;
Σάιμον;
Όλα καλά;
Ναι, θα δουλέψω στην ανατολική πτέρυγα.
Τι έχει το γραφείο;
Προσοχή! Με συγχωρείς.
Εξοχοτάτη.
Κυρία Κόλσον;
Έχετε ένα λεπτό;
Ξέρω ότι έχω κάνει κάποια λάθη απ' όταν ήρθα.
Η μητέρα μου μου έμαθε πώς να είμαι κυρά ενός σπιτικού,
μα καμιά μας δεν είχε κατά νου ένα τόσο μεγαλόπρεπο σπιτικό.
Σας ευγνωμονώ για την καθοδήγηση, κα Κόλσον.
Η αλήθεια είναι…
πως φοβάμαι ότι ο δούκας δεν νιώθει πολύ καλά στο Κλάιβντον,
χωρίς να ευθύνεστε εσείς ή το προσωπικό.
Όχι, καταλαβαίνω.
Αλήθεια;
Ο αφέντης Σάιμον… Με συγχωρείτε, ο Εξοχότατος…
Δεν είχε εύκολα παιδικά χρόνια.
Μετά τον θάνατο της κυράς μου,
ο δούκας έζησε κυρίως στο Λονδίνο.
Δηλαδή, ο Σάιμον μεγάλωσε μόνος εδώ;
Εμείς τον φροντίζαμε
όπως θα ήθελε η μητέρα του.
Είμαι σίγουρη.
Ο δούκας θα αγαπούσε πολύ τη σύζυγό του
για να δυσκολεύτηκε τόσο μετά τον χαμό της.
Δεν ήταν ευτυχισμένος γάμος;
Ήταν τεταμένος.
Εκείνος ήθελε κληρονόμο. Εκείνη ήθελε παιδί.
Εκείνη συνέχισε να προσπαθεί, παρά τις αντιρρήσεις των γιατρών.
Κι όταν της έρχονταν τα έμμηνα, σπάραζε η καρδιά μου.
Ήταν τυχερή που σας είχε.
Έκαναν όλοι λες κι έφταιγε εκείνη.
Μα πώς το ήξεραν; Δεν είναι πάντα η γυναίκα στέρφα.
Ενίοτε φταίει ο άνδρας, φυσικά.
Θεούλη μου. Φοβάμαι ότι παραφέρομαι.
Όχι.
Διόλου, κυρία Κόλσον.
Τι λέγατε;
Το λοιπόν είπα στη δούκισσα ό,τι μου έλεγε η μητέρα μου.
Η μήτρα δεν γεμίζει χωρίς δυνατό, υγιή σπόρο.
Και μετά, όταν ευλογήθηκε επιτέλους με τον αφέντη Σάιμον,
τη χάσαμε.
Γιατί δεν ντύθηκες;
Σου είπα ότι θα δειπνήσουμε με τη λαίδη Γκάρτσαϊντ.
Συγγνώμη, μαμά. Δεν νιώθω καλά.
Θα έπρεπε να έρθεις για να βήχεις και να φτύνεις.
Θα άξιζε στη λαίδη Γκάρτσαϊντ.
Ματαίωνε καιρό την πρόσκληση σε δείπνο,
και μόλις ανακοινώθηκε ο αρραβώνας της δίδας Τόμσον,
έρχονται όλοι σέρνοντας.
Καλό βράδυ, μαμά.
Πενέλοπι, τι κάνεις…
-Πώς τολμάς; -Δες.
Δες την υπογραφή στο τελευταίο γράμμα.
Κι αυτήν, από μήνες πριν.
-Και λοιπόν; -Διαφέρουν.
Η κλίση των γραμμάτων.
-Είμαι κουρασμένη, δεν… -Δες αυτό.
Ήταν σε ένα συρτάρι της μαμάς.
Εκείνη ή η κα Βάρλεϊ αντέγραψαν την υπογραφή του Τζορτζ,
μα δεν την τελειοποίησαν.
Το τελευταίο γράμμα…
που σου ράγισε την καρδιά…
ήταν πλαστογραφία, Μαρίνα.
Δεν σου τα έγραψε ο Τζορτζ αυτά.
Δεν σε απαρνήθηκε, δεν απαρνήθηκε το παιδί.
-Ίσως. -Μαρίνα…
Και δίκιο να 'χεις…
Έχω, δεν το βλέπεις;
Ακόμα κι αν είναι αλήθεια, ο Τζορτζ δεν έχει απαντήσει.
Με εγκατέλειψε,
ενώ ο Κόλιν με αποδέχτηκε.
Νόμιζα ότι τον αγαπούσες…
τον Τζορτζ.
Ήμουν ανόητη.
Δεν αλλάζει κάτι.
Γιατί έχεις πακετάρει;
Μη μου πεις ότι πας στο Γκρέτνα Γκριν.
Μαρίνα!
Τι θα κάνεις σαν καταλάβει ο Κόλιν ότι δεν είναι ο πατέρας;
Θα γίνει, δεν είναι χαζός.
Θα ζήσω ασφαλής,
ξέροντας ότι ο άντρας μου είναι καλός κι ευγενικός.
Δεν θα με πετάξει στον δρόμο.
Θα μας φροντίσει και τους δύο, ό,τι και να γίνει.
Κι εκείνος, όμως; Ο Κόλιν;
-Τον αγαπάς. -Ορίστε;
Έτσι εξηγούνται όλα. Οι αντιρρήσεις, οι παρεμβάσεις.
Αγαπάς τον Κόλιν.
Δεν ξέρεις τι λες.
Νομίζω ότι ξέρω πιο πολλά από σένα, Πεν.
Για τον Κόλιν, για τον κόσμο.
Αν είναι να διαλύσω εγώ αυτό το παιδαριώδες ξεμυάλισμα,
ας είναι.
Ο έρωτάς σου είναι χωρίς ανταπόκριση.
Ο Κόλιν σε βλέπεις όπως είσαι, όπως βλέπει την Ελοΐζ
ή ακόμα και τη μικρή Υακίνθη.
Εμένα με βλέπει ως σύζυγο, ως γυναίκα.
Κι ως γυναίκα, πρέπει να κάνω δύσκολες επιλογές
για μένα και για το παιδί μου…
ακόμα κι αν σε πληγώνουν.
Δουλεύεις αργά, Εξοχότατε;
Κατάρα! Τι ώρα πήγε;
Φαίνεται ότι σε κατέβαλαν αυτά τα βιβλία.
Βασίζονται σ' εμένα για το βιος τους,
για να ταΐσουν τη φαμίλια.
Δεν έπρεπε να λείψω τόσο.
Γιατί το έκανες;
Χωρίς συγκεκριμένο λόγο.
Δουλειές στο Λονδίνο.
Μα μετά γνώρισα μια απρεπή νεαρά,
με δεξί κροσέ σαν πυγμάχου του ανατολικού Λονδίνου.
Σοβαρολογώ.
Κι εγώ το ίδιο.
Σάιμον.
Δάφνη.
Να καθαρίσουμε για το δείπνο.
Ναι.
Τα λέμε στην τραπεζαρία.
Εδώ είναι τα δωμάτια υπηρεσίας!
Πού είναι η δις Νόλαν;
Εξοχοτάτη, τι έγινε; Δεν με καλέσατε.
Θέλω να μου πεις κάτι, Ρόουζ.
Πώς μένει έγκυος μια γυναίκα;
-Η μητέρα σας… -Δεν μου είπε τίποτα.
Σε παρακαλώ.
Χωρίς ντροπές.
Εξήγησέ το μου, με ακρίβεια.
Είναι απλή η λύση.
Η συγκομιδή θα αυξηθεί αν οι αγρότες φυτέψουν γογγύλια.
Ταξιδεύοντας, είδα αγρότες που τριπλασίασαν το εισόδημα
όχι εναλλάσσοντας τις σοδειές, αλλά φυτεύοντας γογγύλια
και βγάζοντας πρόβατα για βοσκή και αφαίρεση αγριόχορτων.
Ευχαριστούμε, Εξοχοτάτη.
Θερμές ευχαριστίες στον δούκα.
Μας αγόρασε πολλά ζωντανά για τη φάρμα,
για να τα εκτρέφουμε μέχρι να ξαναγίνει εύφορο το χώμα.
Η τύχη μας αποκαταστάθηκε.
Εξοχοτάτη;
Μπορείς να γυρίσεις στο σπίτι.
Θέλω να περπατήσω λίγο.
Έτοιμη για ύπνο, καλή μου;
Νομίζω πως ναι.
Στάσου.
Δάφνη.
Δάφνη!
Τι… έκανες;
Ήλπιζα να μην αληθεύει.
Ήλπιζα να έκανα λάθος, αλλά, προφανώς, δεν έκανα.
-Πώς μπόρεσες; -Εγώ πώς μπόρεσα;
-Μου είπες ψέματα. -Όχι.
Σε εμπιστεύτηκα.
Σε εμπιστεύτηκα πιο πολύ απ' οποιονδήποτε
και μ' εκμεταλλεύτηκες.
Άδραξες μια ευκαιρία. Κι εγώ έκανα το ίδιο.
Είπα ότι δεν μπορώ να σου προσφέρω παιδιά.
"Δεν μπορώ" και "δεν θα το κάνω" είναι δυο διαφορετικά πράγματα.
Εσύ το επέλεξες. Επέλεξες να μου πεις ψέματα.
Όχι. Νόμιζα ότι ήξερες.
Ότι ξέρεις πώς γίνονται τα παιδιά.
Μου στέρησες το μέλλον μου. Το μόνο που επιθυμούσα.
Ήξερες πως το να γίνω μάνα, να κάνω δική μου οικογένεια κάποτε,
ήξερες πως ήταν ό,τι ήθελα.
Ήμουν αποφασισμένος να πεθάνω στη μονομαχία
αντί να σου στερήσω το όνειρο.
Θα πέθαινα για σένα.
Εσύ επέμενες να παντρευτούμε.
Μου είπες ότι ήμουν αρκετός.
Πριν σε γνωρίσω.
Ξέρεις ότι σε λυπήθηκα;
Σκεφτόμουν "Πώς θα νιώθει ο άμοιρος Σάιμον
που δεν θα γίνει πατέρας;"
-Δεν ζήτησα τον οίκτο σου. -Ούτε εγώ την προδοσία σου!
Δάφνη, εγώ…
Εσύ, τι;
Τι;
Με αγαπάς; Όχι βέβαια.
Δεν ξέρεις καν τι σημαίνει αγάπη.
Δεν λες ψέματα σ' αυτόν που αγαπάς.
Δεν ξεγελάς αυτόν που αγαπάς. Δεν εξευτελίζεις αυτόν που αγαπάς.
Μπορεί να μην ξέρω πολλά, όπως κατέστησες απολύτως σαφές,
αλλά ξέρω ένα πράγμα. Ξέρω ότι αυτό δεν είναι αγάπη.
Όλα επιτρέπονται στην αγάπη και τον πόλεμο,
μα κάποιες μάχες δεν έχουν νικητή.
Αφήνουν μόνο πίσω πληγωμένες καρδιές,
κάνοντάς μας να απορούμε αν το τίμημα αξίζει τη μάχη.
Αυτοί που αγαπάμε μας καταφέρνουν τα πιο βαθιά τραύματα.
Γιατί τι είναι πιο εύθραυστο…
απ' την ανθρώπινη καρδιά;
Ο δεσμός μεταξύ ανδρός και νύφης είναι προσωπικός,
ιερός.
Μα οφείλω να ομολογήσω
πως έμαθα ότι μια μεγάλη απάτη είναι εν εξελίξει.
Τι είναι;
Σαν να μην έφταναν οι σκοτούρες που είχαν οι Φέδερινγκτον,
η δεσποινίς Μαρίνα Τόμσον εγκυμονεί…
κι εγκυμονούσε απ' την πρώτη μέρα που έφτασε στην όμορφη πόλη μας.
Οι απελπιστικές στιγμές μπορεί να απαιτούν δραστικά μέτρα,
αλλά στοιχηματίζω ότι πολλοί θεωρούν ανάρμοστες τις πράξεις της.
Ίσως θεώρησε ότι ήταν η μόνη της επιλογή
ή ίσως δεν γνωρίζει αισχύνη.
Σας ερωτώ, όμως,
αγιάζουν τα μέσα τόσο οικτρό σκοπό;
Υποτιτλισμός: Νότα Μουζάκη